
Adolygiad Llenyddol


Wrth geisio dewis pwnc ar gyfer fy mhrosiect unigol, roeddwn yn awyddus i archwilio i mewn i thema sy’n gyfoes ac yn gymwys i bobl o bob oedran. Rwyf yn awyddus iawn i bobl allu unieithu a’r ddrama rwyf yn ei hysgrifennu; o ganlyniad, roeddwn yn awyddus i ddefnyddio straeon gwir yn fy nrama i ychwanegu elfenau gair am air. Yn ystod fy mhroses o ymchwilio, darganfyddais wrth edrych ar wefannau newyddion, megis ‘BBC News’ sawl erthygl am iechyd meddwl. 
Wrth ymchwilio ymhellach, daeth yn amlwg fod iechyd meddwl yn bwnc llosg o hyd erbyn hyn. Roeddwn yn awyddus i edrych ar ystadegau am iechyd meddwl yn gyffredinol, cyn symud ymlaen i ystyried cyflyrau penodol. Credaf fod dewis pwnc eang fel iechyd meddwl yn caniatau cynulleidfa darged sydd hefyd yn eang; mae’n debygol ei fod yn effeithio pawb mewn rhyw ffordd. Er hyn, mae’n debygol mae ifanc fydd fy nghynulleidfa oherwydd lleoliad fy nrama. O ganlyniad i hyn, ac oedran y cast, penderfynais ganolbwyntio ar iechyd meddwl mewn pobl ifanc fel man cychwyn.
Wrth edrych ar wefan Young Minds (Young Minds (2022). Mental Health Statistics UK | Young People), darganfyddais ystadegau diddorol iawn am iechyd meddwl mewn pobl ifanc. Darganfyddais fod 1 ym mhob 6 o blant yn 2021 wedi dioddef o broblem iechyd meddwl; cynnydd sylweddol o’r 1 ym mhob 9 yn 2017. Roedd sawl enghraifft o ddata tebyg ar y wefan hon, yn ogystal a gwefan ‘Mind’, ble darganfyddais ystadegau am effaith yr ysgol ar iechyd meddwl (ac effaith iechyd meddwl ar ysgolion). Un o’r ystadegau mwyaf syfrdannol i mi oedd na chafodd tua 62% o bobl ifanc unrhyw gymorth na chefnogaeth gan yr ysgol am eu hiechyd meddwl. 
Roedd darllen yr ystadegau hyn am y twf yn nifer y bobl ifanc sy’n cael eu heffeithio gan broblemau  iechyd meddwl yn y blynyddoedd dwythaf yn ddefnyddiol iawn, gan i mi sylweddoli fod Covid 19 yn un o’r achosion posib. Wrth ymchwilio ymhellach, darganfyddais sawl erthygl am effaith y pandemig ar iechyd meddwl, nid yn unig mewn pobl ifanc, ond mewn pobl o bob oedran. 
“83% of young people with mental health needs agreed that the coronavirus pandemic had made their mental health worse” (Mind, 2020).
Er i mi ddarganfod sawl ffynhonnell ddefnyddiol iawn am effaith y Pandemig ar Iechyd Meddwl, roedd erthygl gan ‘The Guardian’ dan yr enw “Covid’s effect on mental health not as great as first thought, study suggests” (The guardian, 2023) yn rhannu persbectif gwrthgyferbyniol ar y mater, gan ddatgan mai newidiadau lleiafrifol oedd i symptomau iechyd meddwl o ganlyniad I'r pandemig. Dywed Brett Thombs, athro seiciatreg o Brifysgol McGill y dyfyniad hwn;
“Mental health in Covid-19 is much more nuanced than people have made it out to be”      (Thombs.B, 2023, The Guardian).
Gwelais gyferbyniad amlwg iawn rhwng yr erthygl yma a fideo o 2020 a ddarganfyddais ar sianel You Tube SkyNews’ yn adrodd hanes dynes a gollodd ei gwr i hunanladdiad ychydig fisoedd i mewn i'r pandemig. Teitl y fideo hwn yw “Covid- 19: Is mental health the ‘real pandemic’?” 
Roedd y fideo hwn yn hynod ddirdynnol gan ei fod yn cynnwys lluniau a chlipiau fideo o fywyd y teulu hwn a gafodd ei effeithio. Mae hyn bendant yn fy ysbrydoli i gynnwys elfennau gair am air yn fy nrama; credaf ei fod yn effeithiol i ennyn teimlad o unieithu gan y gynulleidfa. 
Wrth gymharu’r ffynhonellau, mae’n amlwg fod rhaniad mewn barn am effaith Covid-19 ar iechyd meddwl; dyma bwnc llosg diddorol iawn I'w drafod yn fy nrama.
Roeddwn yn awyddus i ymchwilio i gyflyrau iechyd meddwl penodol er mwyn dod I'w deall cyn ysgrifennu amdanynt. Mae gwefan “Mind” yn wych ar gyfer darganfod ystadegau a gwybodaeth am iechyd meddwl yn y Deyrnas Unedig. 
Gan fy mod yn awyddus i lwyfannu drama sydd a pherthynas yn ei chanolbwynt, credaf fod gweld gwahanol fathau o gyflyrau yn bwysig. Mae gen i ddiddordeb mewn cyflyrau amenedigol, a’u heffaith fel ‘domino’ ar deuluoedd; 
Darganfyddais sawl llyfr am iechyd meddwl amenedigol (perinatal), gan gynnwys “Perinatal mental health, loss experiences and Covid-19 pandemic; A trauma informed care approach” gan Claudia Ravaldi sy’n cyfeirio’n benodol at Covid-19, sy’n atgyfnerthu hygrydedd rhai o’r erthyglau a ddarganfyddais.
Darganfyddais drwy sgwrs yn ystod fy ymchwil fod rhai pobl sy’n gofalu am rai sydd a chyflwr meddyliol methu bod yn hollol onest am sut mae’r sefyllfa’n eu heffeithio nhw oherwydd yr effaith meddyliol (boed yn euogrwydd neu’n orfeddwl) ar y person maent yn eu gwarchod. 
“Guilt can act as a predecessor or an enabler for OCD” (WebMd, 2020)


Wrth barhau i ymchwilio, rwyf am gynnal cyfweliadau gyda pobl sydd yn dioddef a phroblemau iechyd meddwl megis OCD Amenedigol, iselder ac ADHD, yn ogystal a’r bobl sydd yn rhoi cymorth iddynt; therapydd a theulu.
Rwyf hefyd wedi darganfod rhaglenni dogfen hoffwn eu gwylio i weld problemau iechyd meddwl o fewn bwywydau dydd i ddydd.

